
Linna eelarvest toetuste väljamaksmisest

1. Asjaolud ja menetluse käik

Narva Linnavolikogu 18.12.2008.a määrusega nr 50 kinnitati Narva linna 2009. aasta eelarve.

Narva Linna Arenduse ja Ökonoomika Ameti eelarve planeerimisel ja vastuvõtmisel olid ette nähtud toetused sihtasutustele Narva Tööstuspark ja Narva Sadam. Igale sihtasutusele oli ette nähtud toetus 300,000 krooni. Nende sihtasutuste ainuasutajaks on Narva linn.

Sihtasutustelt Narva Tööstuspark ja Narva Sadam on laekunud taotlused toetuste saamiseks.
Ülalnimetatud summad makstakse saajatele välja vastavate lepingute alusel.

2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 3 lahendab ja korraldab linnavalitsus kohaliku elu küsimusi, mis ei kuulu volikogu pädevusse.

3. Otsus

3.1 Narva Linna Arenduse ja Ökonoomika Ametil maksta välja toetused järgmistele saajatele:

3.1.1 SA Narva Tööstuspark – 300 000 krooni tegevusukulude katteks;

3.1.2 SA Narva Sadam – 300 000 krooni tegevuskulude katteks.
4. Rakendussätted

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

